ประธาน กกต. ลงพื้นที่ตรวจหน่วยเลือกตั้ง สมาชิกสภาเทศบาลและนายกเทศมนตรี จังหวัดกาญจนบุรี เพื่อให้เป็นไปตามมาตรการควบคุมโรคโควิด-19
นายอิทธิพร บุญประคอง ประธานกรรมการการเลือกตั้ง พร้อมคณะ ตรวจความเรียบร้อยการจัดหน่วยเลือกตั้งสมาชิกสภาเทศบาลและนายกเทศมนตรี ให้เป็นตามมาตรการควบคุมป้องกันการแพร่เชื้อของโรคระบาดไวรัสโคโรนา (โควิด 2019) หน่วยแรก ณ โรงเรียนวัดบ้านยาง เขตเลือกตั้งที่ 2 หน่วยเลือกตั้งที่ 4-5 เทศบาลตำบลท่ามะขาม อำเภอเมืองกาญจนบุรี จังหวัดกาญจนบุรี และสังเกตการณ์การเปิดการออกเสียงลงคะแนนเลือกตั้ง ณ โรงเรียนบ้านหัวหิน เขตเลือกตั้งที่ 2 หน่วยเลือกตั้งที่ 2 เทศบาลตำบลท่ามะขาม โดยมีนายขวัญเพชร ถนอมนาม ผู้อำนวยการสำนักงานคณะกรรมการการเลือกตั้งประจำจังหวัดกาญจนบุรี ,นายสมยศ บุญทาน รองผู้อำนวยการสำนักงานคณะกรรมการการเลือกตั้งประจำจังหวัดกาญจนบุรี และเจ้าหน้าที่ส่วนงานราชการที่เกี่ยวข้อง ร่วมสังเกตการณ์การเปิดการออกเสียงลงคะแนน ก่อนที่จะเดินทางลงพื้นที่ตรวจเยี่ยมและสังเกตการณ์หน่วยเลือกตั้งต่างๆ ในเขตพื้นที่ 3 อำเภอ ได้แก่ อำเภอเมืองกาญจนบุรี ประกอบด้วย เทศบาลตำบลท่ามะขาม เทศบาลตำบลแก่งเสี้ยน และเทศบาลเมืองกาญจนบุรี อำเภอท่าม่วง ประกอบด้วย เทศบาลตำบลท่าม่วง และ อำเภอท่ามะกา ประกอบด้วยเทศบาลตำบลท่ามะกา และเทศบาลตำบลดอนขมิ้นจังหวัดกาญจนบุรี มีจำนวนทั้งสิ้น 13 อำเภอ จำนวน 98 ตำบล จำนวน 959 หมู่บ้าน มีจำนวนประชากร ประมาณ 895,525 คน ผู้มีสิทธิเลือกตั้ง จำนวนประมาณ 627,778 คน จำนวนเขตเลือกตั้ง 5 เขต รวมทุกอำเภอมีผู้สมัครนายก จำนวน 105 คน ผู้สมัครสมาชิกจำนวน 1,290 คน